
PARLAMENTUL ROMÂNIEI
CAMERA DEPUTAŢILOR

	          Comisia pentru politică economică,
             reformă şi privatizare
             Nr. 4c-1/383/2020
                                  Nr. PL-x 503/2018
                                  Nr. PL-x 503/2018

      
	                          Comisia pentru buget, 
                               finanţe şi bănci
                               Nr. 4c-2/690

                         Nr. 4c-2/860/2015
            
 



                                  												                Nr. PL-x 576/2020

                                                                                                           Bucureşti, 28.09.2021 


     BIROULUI  PERMANENT  
                                                                       AL
    CAMEREI  DEPUTAŢILOR



Vă înaintăm, alăturat, RAPORTUL COMUN asupra proiectului de Lege privind aprobarea Ordonanţei de urgenţă a Guvernului nr. 138/2020 pentru modificarea şi completarea Ordonanţei de urgenţă a Guvernului nr. 118/2020 privind aprobarea Programului de susţinere a întreprinderilor mici şi mijlocii ,,IMM LEASING DE ECHIPAMENTE ŞI UTILAJE”, transmis Comisiei pentru politică economică, reformă                    şi privatizare şi Comisiei pentru buget, finanţe şi bănci, în vederea examinării în fond,                         în procedură de urgenţă, cu adresa nr. PL-x 576 din 30 septembrie 2020, înregistrată                             sub nr. 4c-1/383, respectiv nr. 4c-2/690 din 1 octombrie 2020,                                                         Camera Deputaţilor fiind Cameră decizională. 
    În raport cu obiectul şi conţinutul său, iniţiativa legislativă face parte din categoria legilor ordinare.




          PREŞEDINTE                                                                       PREŞEDINTE   

	Costel Neculai DUNAVA	                                                     Bogdan-Iulian HUŢUCĂ

	                                                                                                Nr. PL-x 576/2020
                                                                                                                                                                                                            Bucureşti, 28.09.2021 

        RAPORT COMUN
                                                                        asupra 
proiectului de Lege privind aprobarea 
Ordonanţei de urgenţă a Guvernului nr. 138/2020 pentru modificarea şi completarea                                                                     Ordonanţei de urgenţă a Guvernului nr. 118/2020 privind aprobarea 
Programului de susţinere a întreprinderilor mici şi mijlocii                                                        ,,IMM LEASING DE ECHIPAMENTE ŞI UTILAJE”


[bookmark: _GoBack]În conformitate cu prevederile art. 95 și ale art. 117 din Regulamentul Camerei Deputaţilor, republicat, Comisia pentru politică economică, reformă şi privatizare şi Comisia pentru buget, finanţe şi bănci au fost sesizate spre dezbatere în fond, în procedură de urgenţă, cu proiectul de  Lege privind aprobarea Ordonanţei de urgenţă a Guvernului nr. 138/2020 pentru modificarea şi completarea Ordonanţei de urgenţă a Guvernului nr. 118/2020 privind aprobarea Programului de susţinere a întreprinderilor mici şi mijlocii ,,IMM LEASING DE ECHIPAMENTE ŞI UTILAJE”, transmis cu adresa nr. PL-x 576 din 30 septembrie 2020, înregistrată sub nr. 4c-1/383, respectiv nr. 4c-2/690 din 1 octombrie 2020.
Conform prevederilor art. 75 din Constituţia României, republicată, şi ale                       art. 92 alin. (9) pct. 1 din Regulamentul Camerei Deputaţilor, republicat,                             Camera Deputaţilor este Cameră decizională.
Senatul, în calitate de primă Cameră sesizată, a adoptat proiectul de lege                             în şedinţa din 21 septembrie 2020, în conformitate cu prevederile articolului 115 alineatul (5)                 teza a III-a din Constituţia României, republicată.
Consiliul Legislativ, prin avizul nr. 832 din 18 august 2020, a avizat favorabil proiectul de ordonanță de urgență, cu observaţii şi propuneri.
Consiliul Economic și Social a avizat favorabil proiectul de act normativ, conform avizului nr. 7526 din 18 august 2020.                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                             
Comisia juridică, de disciplină și imunități a avizat favorabil proiectul de lege, conform avizului nr. 4c-13/896 din 16 februarie 2021. 
Comisia pentru industrii și servicii a avizat favorabil inițiativa legislativă, conform avizului nr. 4c-3/465 din  23 februarie 2021.
Proiectul de lege supus dezbaterii are ca obiect de reglementare aprobarea Ordonanţei de urgenţă a Guvernului nr. 138/2020 pentru modificarea şi completarea Ordonanţei de urgenţă a Guvernului nr. 118/2020 privind aprobarea Programului de susţinere a întreprinderilor mici şi mijlocii ,,IMM LEASING DE ECHIPAMENTE ŞI UTILAJE”.

Prin prezentul act normativ se clarifică definițiile privind beneficiarul programului, contractul de garantare, finanțarea de tip leasing financiar și leasingul financiar și se stabilesc competenţele pentru recuperarea creanţelor rezultate din plata garanţiilor emise pentru finanţările acordate în cadrul acestuia.
Potrivit expunerii de motive, modificările şi completările propuse conduc la crearea unui cadru mult mai funcţional de implementare a programului, adaptat atât cerinţelor sectorului IMM în contextul actual, cât şi derulării corespunzătoare a acestuia de către societățile de leasing financiar din România. 
În conformitate cu prevederile art. 62, art. 64, art. 54 alin. (3) teza I și art. 131 din Regulamentul Camerei Deputaţilor, republicat, membrii celor două Comisii au examinat iniţiativa legislativă în ședințe separate. Membrii Comisiei pentru buget, finanţe şi bănci au examinat proiectul de lege în ședința cu prezență fizică și online din data de 15 iunie 2021,  iar membrii Comisiei pentru politică economică, reformă şi privatizare au examinat iniţiativa legislativă menţionată mai sus în şedinţa din 28  septembrie 2021, desfășurată atât la sediul Parlamentului pentru unii membri, cât și prin mijloace electronice pentru alți membri.                    
La lucrările Comisiei pentru buget, finanțe și bănci, membrii acesteia și-au înregistrat prezența conform listei de prezență. Din numărul total de 19 membri ai Comisiei pentru politică economică, reformă și privatizare au participat la dezbateri 18 deputaţi.
La lucrările celor două Comisii au participat, în calitate de invitați, din partea Ministerului Finanțelor, domnul secretar de stat Lucian-Ovidiu Heiuș, din partea Direcției generale trezorerie și datorie publică, doamna director general Mihaela Ene, iar din partea Fondului Național de Garantare a Creditelor pentru Întreprinderile Mici și Mijlocii, domnul director general Dumitru Nancu și domnul director general adjunct Cristian Cosmin.
În urma examinării proiectului de lege şi a opiniilor exprimate, membrii celor două Comisii au hotărât, cu majoritate de voturi, să supună plenului Camerei Deputaţilor,                     spre dezbatere şi adoptare, proiectul de Lege privind aprobarea Ordonanţei de urgenţă a Guvernului nr. 138/2020 pentru modificarea şi completarea Ordonanţei de urgenţă a Guvernului nr. 118/2020 privind aprobarea Programului de susţinere a întreprinderilor mici şi mijlocii ,,IMM LEASING DE ECHIPAMENTE ŞI UTILAJE”, în forma adoptată de Senat. 
În raport cu obiectul şi conţinutul său, iniţiativa legislativă face parte din categoria legilor ordinare.


               PREŞEDINTE                                                                         PREŞEDINTE                                                                

        Costel Neculai DUNAVA                                                       Bogdan-Iulian HUŢUCĂ
                                                                   
                                                                                                                                                    
                SECRETAR	                                                                             SECRETAR
                                                                                                                                         
         Bogdan-Alin STOICA                                      Iulius Marian FIRCZAK


                  
                       Şef serviciu                                                                                                    Şef serviciu                                                                                                                                                                 
          Lidia-Graziella Segărceanu                                                                                   Giorgiana Ene
                                                                                                                                   Consilier parlamentar
         Alexandra Nistor

